6. DR. A. SEPPO REIELUU-KAELA FIKSAATOR .  Tallinnas Tõnismäel töötav dotsent Arnold Seppo ( 1917-1980 ) ei olnud mitte ainult silmapaistev arst ja andekas kirurg vaid ka osav konstruktor. Tema leiutatud reieluu-kaela fiksaator sai tuntuks üle maailma. Publikatsioon ilmus aga ta oma raamatus  "Metallic osteosynthesis of bone fractures"  Tallinnas 1975.aastal. Kuid vene-aja eripäraks oli kahtlemata asjaolu, et N.Liidu kodanikel ei võinud ju  patente olla. Sellised asjad kuulusid ikka riigile ja neid käsitleti kui rahva omandit. Arvestades olukorda kirjutas Dr. Seppo oma Reponaator-Fiksaatorist USA maineka ajakirja "Journal of Bone and Joint Surgery" väljaandjale. http://www.ejbjs.org/cgi/reprint/59/2/279 . Dr. Seppo fiksaator patenditi USAs, Suurbritannias , Prantsusmaal ja Jaapanis. Lisaks luukirurgiale tegeles Dr. Seppo ka põletuste raviga. Tema retsepti järgi väljatöötatud salv on kasutusel tänapäevani ja rahvasuus tuntud ikka Seppo salvi nime all. Kaitseväe-velskri praksise ajal oli ka minul haruldane võimalus A.Seppo kliinikus töötada. Kahjuks küll hiljem kliinik suleti amortisatsiooni tõttu ja selle asemele tehti hoopis justiitsministeerium. Põletusosakond viidi üle Keila Haiglasse ja jäsemete kirurgia endisesse Mustamäe Haiglasse. Tõnismägi 5a hoone seinale pandi aga 1997 aastal Dr. Seppo bareljeef meenutamaks meie kuulsaimat arsti läbi aegade …